
Ministru kabineta sēdes protokollēmums

Informatīvais ziņojums "Par Latvijas Republikas Zemkopības ministrijas, Ukrainas Agrārās politikas un pārtikas ministrijas un Apvienotās Karalistes Vides, pārtikas un lauku lietu departamenta saprašanās memorandu par sadarbību Graudu izcelsmes pārbaudes sistēmas izmantošanā un pilnveidošanā"

· 1. Pieņemt zināšanai iesniegto informatīvo ziņojumu.
· 2. Atbalstīt Latvijas Republikas Zemkopības ministrijas, Ukrainas Agrārās politikas un pārtikas ministrijas, Lielbritānijas un Ziemeļīrijas Apvienotās Karalistes Vides, pārtikas un lauku lietu departamenta  saprašanās memoranda noslēgšanu par sadarbību Graudu izcelsmes pārbaudes sistēmas izmantošanā un pilnveidošanā.
· 3. Noteikt Zemkopības ministriju par atbildīgo institūciju memoranda īstenošanā. 
· 4. Pilnvarot zemkopības ministru parakstīt Latvijas Republikas Zemkopības ministrijas, Ukrainas Agrārās politikas un pārtikas ministrijas, Lielbritānijas un Ziemeļīrijas Apvienotās Karalistes Vides, pārtikas un lauku lietu departamenta  saprašanās memorandu par sadarbību Graudu izcelsmes pārbaudes sistēmas izmantošanā un pilnveidošanā.

